钦定古今图书集成/方舆汇编/边裔典/第029卷 > 《送从兄使新罗》顾况
## 钦定古今图书集成/方舆汇编/边裔典/第029卷 > 《送从兄使新罗》顾况

六气铜浑转，三光玉律调。河宫清奉賮，海岳晏来朝。
地绝提封入，天平锡贡饶。扬威轻破虏，柔服耻征辽。

独岛缘空翠，孤霞上泬寥。蟾蜍同汉月，䗖𬟽异秦桥。
水豹横吹浪，花鹰迥拂霄。晨装凌莽渺，夜泊记招摇。
几路通员峤，何山是沃焦。飓风晴汨起，阴火暝潜烧。
鬓发成新髻，人参长旧苗。扶桑衔日近，析水带津遥。
梦向愁中积，魂当别处销。“临川思结网，见弹欲求鸮。”
共散羲和历，谁差甲子朝。沧波仗忠信，译语辨讴谣。
叠鼓鲸鳞隐，阴帆鹢首飘。南溟垂大翼，西海饮文鳐。
指景寻灵草，排云听洞箫。封侯万里“外，未肯后班超。”